देश भर के जवाहर नवोदय विद्यालयों में नवीं कक्षा में प्रवेश के लिए परीक्षा 23 जून को होगी। नवोदय विद्यालय में एडमिशन वैसे तो छठी क्लास में होता है, लेकिन खाली सीटों पर प्रवेश के लिए नवीं क्लास में भी एंट्रेंस एग्जाम होता है। तमिलनाडु को छोड़कर देश के सभी राज्यों और केंद्रशासित प्रदेशों में ये स्कूल हैं।
कम्पीटिशन
4700 सीटें (लगभग)/ 60 हजार आवेदक (लगभग)
(हर स्कूल में सीटों की संख्या अलग-अलग होती है।)
एलिजिबिलिटी
ऐसे छात्र जिन्होंने 2012-13 एकेडेमिक सेशन में उसी जिले के किसी सरकारी या सरकार से मान्यता प्राप्त स्कूल से आठवीं कक्षा की पढ़ाई की हो, जिस जिले के नवोदय विद्यालय में वे प्रवेश लेना चाहते हैं।
आयु सीमा: छात्र का जन्म 1 मई 1997 से पहले और 30 अप्रैल 2001 के बाद नहीं हुआ हो।
रिजल्ट: जुलाई, 2013
फीस :
नवोदय विद्यालयों में छठवीं से आठवीं कक्षा तक छात्रों से कोई फीस नहीं ली जाती है। नवीं से बारहवीं कक्षा तक २क्क् रुपए प्रति महीने फीस देनी होती है। हालांकि, एससी/एसटी, लड़कियों और गरीबी रेखा से नीचे के छात्रों से कोई फीस नहीं ली जाती।
एग्जाम पैटर्न
तीन घंटे की परीक्षा में मैथ्स, जनरल साइंस, इंग्लिश और हिंदी के सवाल पूछे जाएंगे। सारे प्रश्न आठवीं कक्षा के स्तर के होंगे। परीक्षा का माध्यम इंग्लिश या हिंदी होगा।
1986 में हुई शुरुआत
1986 में नई शिक्षा नीति के अंतर्गत भारत सरकार ने जवाहर नवोदय विद्यालयों की शुरुआत की थी। इनकी शुरुआत का मुख्य मकसद ग्रामीण क्षेत्रों के प्रतिभाशाली छात्रों को स्तरीय शिक्षा उपलब्ध कराना है। नवोदय विद्यालयों में थ्री लैंग्वेज फॉमरूला अपनाया गया है। इसमें छात्रों को हिंदी और इंग्लिश के साथ एक स्थानीय भाषा का वर्किग नॉलेज भी दिया जाता है। केंद्रीय मानव संसाधन विकास मंत्रालय के नवोदय विद्यालय समिति द्वारा संचालित ये को-एजुकेशनल और पूरी तरह रेसिडेंशियल स्कूल हैं।
नॉलेज
शिक्षा का अधिकार कानून के दायरे से बाहर हैं नवोदय विद्यालय
देशभर के नवोदय विद्यालयों में शिक्षा का अधिकार कानून के दो महत्वपूर्ण प्रावधान लागू नहीं होते। इस कानून के प्रावधानों के मुताबिक कोई भी स्कूल एडमिशन के लिए स्क्रीनिंग टेस्ट नहीं ले सकता। साथ ही, सभी स्कूल आर्थिक रूप से कमजोर वर्ग के छात्रों के लिए २५ प्रतिशत आरक्षण के नियम से भी बंधे हैं। जबकि नवोदय विद्यालय में प्रवेश एंट्रेंस टेस्ट के जरिए होता है। 2011 में इसी आधार पर एक छात्र ने नवोदय विद्यालय में प्रवेश मांगा, लेकिन स्कूल ने मना कर दिया।
मामला नेशनल कमीशन फॉर चाइल्ड प्रोटेक्शन के पास पहुंचा और उसने 2011 में होने वाले एंट्रेंस एग्जाम से पहले नोटिस जारी कर दिया। फिर कानून मंत्रालय ने स्पष्ट किया कि नवोदय विद्यालयों पर ये प्रावधान लागू नहीं होते क्योंकि वे केंद्रीय विद्यालय और सैनिक स्कूलों की तरह स्पेशल कैटेगरी में आते हैं। फिर नवोदय विद्यालय में पढ़ाई छठी कक्षा से शुरू होती है और वे ग्रामीण क्षेत्रों में स्थित हैं। इसके अलावा समाज के सभी वर्गो के लिए आरक्षण की व्यवस्था नवोदय विद्यालयों में पहले से लागू है।
रोचक
फोन बंद करके दी थी ग्राहम बेल को श्रद्धांजलि
>जिस समय ग्राहम बेल को दफनाया गया, पूरे अमेरिका के टेलीफोन सिस्टम को एक मिनट तक बंद कर दिया गया था। टेलीफोन का आविष्कार करने वाले बेल को श्रद्धांजलि देने के लिए यह तरीका अपनाया गया था।
>बारिश की बूंद सबसे तेज 18 मील प्रति घंटे की रफ्तार से गिरती है।
>जब पिस्सू उछलता है, उसकी गति एक स्पेस शटल लॉन्च से भी 20 गुना ज्यादा होती है।
>आसमानी बिजली बारिश के दौरान पृथ्वी पर हर सेकंड में करीब 100 बार चमकती है। उसके चमकने से ओजोन गैस बनती है। ये ओजोन परत को मजबूत बनाती है और उसमें हुए सुराख को भरती है।
इंटरेस्टिंग कोट
“He who opens a school door, closes a prison.”
- Victor Hugo.
जो इंसान लोगों को शिक्षित करने के लिए कदम उठाता है, वह समाज में अपराध की आशंकाओं को रोकता भी है।
सवाल और सुझाव के लिए एसएमएस कीजिए 8082005060 पर
या
ई-मेल कीजिए: education@dainikbhaskargroup.com
hin_Deva kas_Deva hin_Deva awa_Deva kas_Deva hin_Deva hin_Deva bho_Deva hin_Deva hin_Deva kas_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva eng_Latn ltz_Latn hin_Deva hin_Deva mar_Deva hne_Deva